GiliGold/VAD_KnessetCorpus huggingface dataset:
גדעון עזרא: מה אתה אומר?
סאלח טריף: לפני שאתה היית שם - - -
גדעון עזרא: -- את הפרוטוקול.
סאלח טריף: צא החוצה.
סאלח טריף: אתה לא יודע מה אתה מדבר.
סאלח טריף: מה זה "סליחה"?
סאלח טריף: הוא ייצא החוצה.
סאלח טריף: או שיש כללים בכנסת או שאין כללים בכנסת.
סאלח טריף: אדוני, אל תדבר אתי.
סאלח טריף: יש כללים בכנסת, אתה מבין?
סאלח טריף: הוא ישמע להוראות יושב ראש ועדה.
אליעזר כהן: אבל זה לא מכובד.
סאלח טריף: אדוני היועץ המשפטי, אני מבקש שתגיד לו מה זה כאן.
סאלח טריף: או שיש כאן כנסת, או שיש כאן מגרש כדורגל.
גדעון עזרא: אתה הוצאת חוק שלא מגנים - - -
אליעזר כהן: גדעון, סאלח, אני - - -
סאלח טריף: על מה אני דיברתי אתך?
סאלח טריף: ביקשתי אותך לצאת החוצה.
סאלח טריף: אתה מתחצף אליי.
סאלח טריף: אתה מחלק לי ציונים.
סאלח טריף: מי אני?
סאלח טריף: אני לא יהודי, זה העניין.
סאלח טריף: מי אני במדינה הזאת, גם אם אני יושב ראש ועדה?
סאלח טריף: זו החוצפה שהורסת כל פינה טובה במדינה הזאת שלך.
סאלח טריף: הוא ייצא מהחדר.
אליעזר כהן: --
סאלח טריף: אני מבקש שייצא מהחדר.
סאלח טריף: יש תקנון בכנסת.
סאלח טריף: תכבד את התקנון גם אתה.
גדעון עזרא: רק לפי התקנון.
סאלח טריף: אני מתכבד לפתוח את ישיבת ועדת הכנסת ומבקש להודיע שהיום לא יהיה דיון על הסרת החסינות של חבר הכנסת יצחק מרדכי אלא תהיינה רק הודעות, וקבלת החלטה.
סאלח טריף: קודם שנתחיל בדיון בסעיף הראשון שעל סדר יומנו – קביעת מסגרת הדיון להצעות להביע אי אמון בראש הממשלה, אני מעמיד להצבעה את הבקשה לפתיחת הישיבה לתקשורת.
סאלח טריף: תודה .
סאלח טריף: הישיבה, כאמור, פתוחה לתקשורת.
סאלח טריף: עלינו לקבוע מסגרת לדיון בהצעות להביע אי אמון בראש הממשלה ואני מבקש שנאשר את המסגרת הקבועה כיוון שאין דיון משולב, הפעם.
סאלח טריף: סיעות הליכוד והאיחוד הלאומי – ישראל ביתנו הגישו ליושב ראש הכנסת הצעה להביע אי אמון בראש הממשלה בשל המשא ומתן על הסדרי הקבע.
סאלח טריף: מסגרת הדיון הרגילה שלנו קובעת שסיעות ישראל אחת, הליכוד וש"ס תקבלנה כל אחת מהן 15 דקות עם אפשרות פיצול, סיעת מרצ תקבל 10 דקות עם אפשרות פיצול, סיעת האיחוד הלאומי – ישראל ביתנו תקבל 8 דקות עם אפשרות פיצול, סיעות בנות 3 – 6 חברים תקבלנה 5 דקות לסיעה ללא אפשרות פיצול, וסיעות בנות 1 – 2 חברים תקבלנה 3 דקות לסיעה ללא אפשרות פיצול.
סאלח טריף: אין מתנגדים, אין נמנעים, תודה.
סאלח טריף: נעבור לנושא המרכזי שעל סדר יומנו – בקשת היועץ המשפטי לממשלה לנטילת החסינות מחבר הכנסת יצחק מרדכי – בהתאם לסעיף 13(ב)(1) לחוק חסינות חברי הכנסת.
סאלח טריף: בקשת היועץ המשפטי לממשלה לנטילת החסינות מחבר הכנסת יצחק מרדכי
סאלח טריף: ----------------------------------------------------------------
סאלח טריף: היום היינו אמורים לקיים דיון בהסרת החסינות של חבר הכנסת יצחק מרדכי שהיה אמור להופיע בפני ועדת הכנסת אבל קיבלנו פנייה מעורך דינו, מר דן שינמן, - - -
רחבעם זאבי: היא מונחת בפני חברי הוועדה.
סאלח טריף: עורך דין שינמן מבקש במכתבו שהוועדה תדחה את מועד הדיון בנטילת החסינות בחודש ימים, והוא כותב ש"חבר הכנסת מרדכי מקבל לידיו את חומר החקירה בעניינו רק בימים אלה (עדיין לא נתקבל כל החומר), והוא מבקש לעיין בחומר כדי להחליט אם ברצונו לבקש הליך של שימוע בפני היועץ המשפטי לממשלה.
סאלח טריף: גם אם יבקש מרשי הליך של שימוע ואם ההחלטה להעמידו לדין תישאר על כנה, הוא מודיע כי יסכים לנטילת חסינותו.
סאלח טריף: פרקליטת המדינה, עורכת דין גברת עדנה ארבל, הודיעה לי כי היועץ המשפטי לממשלה לא יתנגד לבקשת הדחייה.
סאלח טריף: דיברתי אתמול עם היועץ המשפטי לממשלה וביקשתי ממנו להביע את רצונו ואת החלטתו בכתב והוא כתב לי: "בהמשך לשיחתנו ולמען הסדר הטוב הריני לאשר את האמור במכתבו של עורך דין שינמן מהיום אליך, בדבר הודעתנו בנסיבות, כי לא אתנגד לבקשת הדחייה.
סאלח טריף: מה שעומד בפנינו כרגע היא בקשה להסרת החסינות שהגיעה אלינו ואשר לגביה קבענו, עוד בישיבה הראשונה, על פי התקנון, את מועד הדיון.
סאלח טריף: הישיבה הראשונה שהיתה אמורה להתקיים נדחתה להיום על פי בקשת חבר הכנסת יצחק מרדכי, ועכשיו אנחנו מתבקשים להחליט על דחייה למשך חודש ימים.
סאלח טריף: אני מבקש לומר לכם דברים שאני יודע, ייתכן שיש כאלה שאני אינני יודע, על כל פנים מה שאני יודע מתוך השיחות שקיימתי עם היועץ המשפטי לממשלה ועם עורך דין שינמן הוא שעכשיו הם מבקשים לקיים הליך שימוע.
סאלח טריף: הליך שימוע הוא בגדר זכותו של נאשם, זכותו גם לבקש דיון בהסרת החסינות ואני מניח, על פי דבריו של היועץ המשפטי לממשלה, שהוא נענה לבקשה גם מבחינה אנושית כדי שלא יישמע שהוא לא מאפשר לחבר כנסת לומר את דברו או לטעון את טענותיו קודם קבלת ההחלטה.
סאלח טריף: מה שמוזר בעניין הזה הוא שכתבי האישום כבר נמצאים על שולחננו והליך השימוע היה אמור להתרחש קודם הנחתם.
סאלח טריף: אנחנו היינו אמורים לקבל מהיועץ המשפטי הליך מוגמר שבסופו יש כתב אישום מגובש, ואני לא יודע אם בסוף ההליך שאנחנו מתבקשים לאשר עכשיו, יהיה כתב אישום שונה.
סאלח טריף: אני גם לא יודע אם אחר כך תישאלה שאלות על ידי חברי הוועדה או חברים אחרים, אבל מה שאני מקווה מאד הוא שאנחנו נפתור את הבעיה הזאת כדי שהיא לא תצוץ שוב בעתיד, - אולי באמצעות תיקון התקנון או בצורה אחרת, הכל כדי למנוע סחבת בעתיד.
סאלח טריף: אני כבר יודע על פרסום הגשת כתבי אישום נגד חברי כנסת אחרים שלדאבוני טרם הבשילו כדי כתבי אישום ואני מתאר לעצמי אילו עינויי דין הם יכולים לעבור - - -
סאלח טריף: כיוון שמדובר על עינויי דין שחברי כנסת יכולים לעבור.
סאלח טריף: הדברים כבר פורסמו.
סאלח טריף: מכל מקום אני מציע שנענה לבקשת עורך דינו של חבר הכנסת יצחק מרדכי, ומדגיש כי היועץ המשפטי לממשלה, במכתבו, מעביר את ההחלטה אלינו בכל מה שקשור לשאלה האם לאשר את בקשת הדחייה, כדי לאפשר לחבר הכנסת מרדכי הליך שימוע.
אבשלום וילן: האם יש הנמקה מדוע מבקשים מאתנו לאשר חודש ימים ולא שבועיים או ששה שבועות?
סאלח טריף: אין הנמקה כזאת אבל אני מציע שנאשר לא יותר מאשר שבועיים של דחייה כדי שנסיים את עבודתנו בהסרת החסינות של חבר הכנסת מרדכי.
סאלח טריף: רשות הדיבור לחבר הכנסת רחבעם זאבי, בבקשה.
רחבעם זאבי: אני מציע לוועדת הכנסת להענות לבקשת עורך דינו של חבר הכנסת מרדכי, מר דן שינמן, מהטעמים הבאים: א' – הוא קיבל רק בימים האלה את החומר; ב' – הוא לא קיבל, עדיין, את כל החומר; ג' – גם היועץ המשפטי לממשלה, שבדרך כלל מקפיד מאד על סדרי עבודה נכונים, אומר שהוא איננו מתנגד לבקשת הדחייה.
רחבעם זאבי: כזכור, אנחנו דנים בדיון מעין משפטי ולא סתם מעין משפטי אלא אנחנו עוסקים בחברים שלנו ולא חשוב מה השיוך המפלגתי שלהם.
רחבעם זאבי: גם כאשר דנו בעניינו של חבר הכנסת האשם מחאמיד, שהוא בוודאי יריב פוליטי שלי, הצעתי לעסוק בעניין בדחילו ורחימו כי אנחנו, מבלי שיש לנו השכלה משפטית, עוסקים בחומר מעין משפטי ולכן צריך לעסוק בו בזהירות רבה ובחברות מירבית ולתת לחוק למצות את עצמו מבלי שנחשוף ציפורניים או שיניים.
רחבעם זאבי: כאשר בא חבר כנסת מכובד, וכל חברי הכנסת הם מכובדים בעיניי, ואומר: אני זקוק לחודש ימים, ואנחנו נאשר לו רק שבועיים - בעוד שבועיים נצטרך שוב לשבת על המדוכה ונצטרך לתת עוד ארכה של שבועיים לכן לא יעלה ולא יוריד אם בעוד חודש תחנות הצדק יתחילו לטחון ואל נהיה קטנים בעניין הזה.
רחבעם זאבי: למה לנו להאיץ את התהליך?
רחבעם זאבי: הוא בלאו הכי קיים.
רחבעם זאבי: עינויי הדין הם לא שלנו אלא של חבר הכנסת הנדון שמתענה בעניין, הוא לא יוצא מפתח ביתו, קשה לו, חברים אינם פוקדים אותו, אני לא אאריך בדברים האלה אלא רק אציין שכאשר הוא פונה לעורך דינו, שנחשב לעורך דין רציני למדיי, ואומר שהוא לא קיבל את כל החומר וגם מה שהוא קיבל הוא קיבל רק בימים אלה והוא עוד לא למד את החומר, - אנחנו צריכים להתחשב בבקשה.
רחבעם זאבי: אם עורך דין רובינשטיין שמקפיד מאד על סדרי דיון וממשל אומר שהוא איננו מתנגד לבקשה, אני סבור שגם הוועדה צריכה לאשר את קבלת הבקשה ולא להתעמר בחבר הכנסת מרדכי.
סאלח טריף: אני מציע לך לא להשתמש, בהזדמנות הזאת, במילים כמו: להתעמר, כיוון שלא זאת הכוונה - - -
רחבעם זאבי: אם כך אני מוחק את המילה הזאת ומתקן את דבריי: לא נהיה קשוחים כלפיו.
אבשלום וילן: חבר הכנסת יצחק מרדכי, מההתחלה, נהג ביושר ובהגינות מירבית, הוא מיהר להתפטר מהממשלה ושימש דוגמה ציבורית ראויה - - -
רחבעם זאבי: וגם מהנהלת מפלגתו.
אבשלום וילן: כאמור, הוא שימש דוגמה ציבורית ראויה שכאשר איש ציבור נתבע – הוא צריך לדעת איך יש לנהוג.
אבשלום וילן: אני מצדד באישור בקשתו של עורך דין שינמן ושל היועץ המשפטי לממשלה, לדחות את מועד הדיון בנטילת החסינות של חבר הכנסת מרדכי בחודש ימים אבל אני מבקש לשאול שאלה שכן השתמע מדברי יושב ראש הוועדה ואני סבור שהוא צודק, משהו שממנו, לכאורה, יכול כאילו להעשות איזשהו שימוש בוועדת הכנסת לצרכים משפטיים אחרים.
אבשלום וילן: כיוון שמדובר על התחייבות ברורה של חודש ימים אני מבקש להזכירכם כי באמצע החודש הבא נימצא שבועיים קודם יציאתה של הכנסת לפגרה, ואנחנו מוכרחים לשמור על כבודו של המוסד שנקרא: ועדת הכנסת, כדי שלא יעשה באמצעותה שימוש מניפולטיבי כלשהו.
אבשלום וילן: דווקה בהנחה שאכן העניין הזה לא עומד לקרות אני מודיע כי אין לי כל בעיה עם הבקשה של חודש דחייה, יחד עם זאת אני סבור כי יושב ראש הוועדה צריך לעמוד על כך שוועדת הכנסת לא תהיה כלי משחק בתוך מאבק משפטי.
יורי שטרן: אני מצדד בבקשה להענות בצורה חיובית לבקשה לדחות את מועד הדיון בנטילת החסינות מטעמי כבוד וכיבוד לעצם המשרה של חבר הכנסת מרדכי, אבל אני לא מבין מה הסיבה לדחייה אם חבר הכנסת יצחק מרדכי אמר, בעצמו, שהוא מוכן להסרת החסינות שלו.
יורי שטרן: הדיון שאנחנו מקיימים כאן איננו על טיב ההאשמות או על טיב המעשה אלא רק בקטע של הסרת החסינות לכן אני חוזר על דבריי שאני מצדד בקבלת הבקשה אלא שהשאלות שעולות מהמקרה הזה נשארות עדיין פתוחות.
סאלח טריף: אני מבקש להדגיש שאנחנו נמצאים בשלב של הדיון על הסרת החסינות, הבקשה שנתקבלה מעורך הדין של חבר הכנסת יצחק מרדכי ומהיועץ המשפטי לממשלה נמצאת על שולחן הוועדה, איננו מסרבים לדון בה, ורוב חברי הכנסת מצטרפים, כאיש אחד, לדעה שיש להענות לבקשה שהונחה על שולחננו.
סאלח טריף: מכאן אני מגיע לשאלה שנשאלת בהקשר הזה של הדברים, באיזה סיטואציה אנחנו נמצאים?
צבי ענבר: הפנייה של היועץ המשפטי לממשלה היא ליטול את החסינות באשמות מסויימות ואלה הן ההאשמות שמפורטות בכתב האישום.
צבי ענבר: לפעמים התוצאה של השימוע היא שמשנים את כתב האישום ואז יהא על הוועדה הזאת לדון בכתב אישום שונה, לכן אין טעם שהוועדה תדון בנטילת חסינותו של חבר הכנסת מרדכי בהאשמות שייתכן שהן תשוננה או תבוטלנה כולן או בחלקן.
צבי ענבר: זה באשר לעניין דחיית הדיון.
סאלח טריף: יש לך סברה מדוע הליך השימוע לא בוצע קודם לכן?
צבי ענבר: הליך שימוע הוא הליך שמטבע הדברים עורכי הדין שוקלים היטב אם לבקש אותו או לא כיוון שבהליך כזה הם פורסים בפני התביעה את קו ההגנה ופעמים רבות יש להם קו הגנה שהם לא רוצים לחשוף מראש אלא הם רוצים שתהיה להם אפשרות, בהתאם להתפתחות המשפט ובהתאם למה שהם רואים – להיות חופשיים בנקיטת קו ההגנה.
צבי ענבר: לכן לא בכל מקרה עורכי הדין מבקשים שימוע.
צבי ענבר: כאמור, הם מעדיפים להתמודד בבית המשפט.
צבי ענבר: אני מניח שבמקרה הזה, נוכח הנוסח והחומרה של כתב האישום, יש מחשבה חדשה שמא בכל זאת כדאי לבקש שימוע ולשם כך, כפי שביקש עורך דין שינמן, הוא צריך לעיין בכל חומר החקירה כדי לשקול האם, באמת, כדאי לבקש את השימוע.
צבי ענבר: היועץ המשפטי לממשלה לא אמר ולא רמז שחודש ימים זה זמן רב מדי כדי לבדוק את החומר, משמע שלדעתו חודש ימים זה באמת פרק זמן סביר לצורך העניין.
צבי ענבר: ברגע שחודש ימים נחשב פרק זמן סביר לדעת היועץ המשפטי לממשלה, אני לא רואה איך הוועדה הזאת תהיה זאת שתגיד: לא, לא חודש ימים אלא שבועיים.
אופיר פינס-פז: אני מבקש להדגיש בדבריי כי תהליך השימוע הוא תהליך בעייתי מאד מאד.
אופיר פינס-פז: היו דיונים גם בכנסת הזאת, חבר הכנסת ראובן ריבלין ודאי זוכר אותם מוועדת החוקה, חוק ומשפט, ששנינו חברים בה, מכל מקום התוודענו לכך כי השימוע היא פרוצדורה שנעשית לא כלפי כל אזרח במדינה אלא כלפי נבחרי ציבור ואנשים אחרים שבפניהם עומדת הזכות הזאת.
אופיר פינס-פז: אני מחזיק בדעה שנושא השימוע כולו צריך להתברר בכנסת ויכול מאד להיות שהוא אף צריך להתבטל בכלל אבל כל זמן שהוא קיים, כמובן זכותו של חבר הכנסת יצחק מרכדי לזכות בשימוע למרות שאני סבור שהיה כאן טעם לפגם שכן הוא היה יכול לבקש את השימוע לפני שדובר על כינוס ועדת הכנסת.
אופיר פינס-פז: בגלל הסיטואציה הלא שגרתית הזאת, שבה כבר כונסה ועדת הכנסת לדיון בהסרת החסינות של חבר הכנסת יצחק מרדכי, וחבר הכנסת מרדכי עצמו פנה ליושב ראש הוועדה וביקש לבוא לדיון הזה ולאחר מכן התקבלה בקשר לדחות את הדיון בחודש – אני סבור שלנוכח הנסיבות המיוחדות ראוי כן ללכת להליך שימוע מזורז, קצר בזמן ולא מתמשך.
אופיר פינס-פז: נדמה לי שחודש ימים, בקונסטלציה שנוצרה, זה הרבה יותר מדי זמן ואני חושב שראוי שהוועדה תאמר את דברה בעניין הזה במובן הזה שהיא מאפשרת את הסדר השימוע למרות כל הבעייתיות שלו אבל היא קוצבת אותו בזמן לשבועיים משום שנוצרה פרוצדורה שגורמת קצת לזילות של הוועדה הזאת.
אופיר פינס-פז: אני חושב שלנוכח המציאות הזאת אפשר לאשר את הבקשה לתהליך השימוע ולקצוב אותו בזמן לשבועיים.
אופיר פינס-פז: בכך אנחנו אומרים איזושהי אמירה לגבי התהליך שנעשה.
ראובן ריבלין: אדוני היושב ראש, גם אם יש איזשהו טעם לפגם בכך שנתבקשנו לדון היום בבקשתו של חבר הכנסת יצחק מרדכי להסיר את חסינותו ולפתע אנחנו מתבשרים שהוא חזר בו מכוונתו זו והוא מבקש שימוע, אני סבור שגם במקרים כגון אלה שבהם העניינים כמעט ברורים, שאין לוועדת הכנסת כמעט כל שיקול דעת אלא אם כן המואשם יוכיח שיש איזשהם פנים שבאים לרדוף אותו פוליטית, חלילה - - -
סופה לנדבר: איך נכנסת לכאן פוליטיקה?
ראובן ריבלין: אמרתי שנראה לי שבמקרים כאלה שבהם יש תלונה, עם כל הרצון שלנו לאחל לחברנו איציק מרדכי שהוא יזוכה, באותו רגע ובאותה נשימה אנחנו כאילו מאשימים איזשהן נערות בישראל או נשים בישראל שהן העלילו עלילה, ואנחנו נמצאים במצב קשה.
ראובן ריבלין: גם במצב קשה זה וגם בכתב האישום שבו אנחנו נתקלים, - צריך לתת לאיציק מרדכי את הזכות שקיימת לכל אדם, ואם קיימת זכות השימוע – גם אם הוא התאחר לבקש אותה – אני סבור שאנחנו מחוייבים לאפשר לו למצות את כל ההליכים על פי שיקול דעתו ועל פי הייעוץ המשפטי שהוא מקבל.
ראובן ריבלין: עם כל הקושי ועם כל הדילמה שעומדת בפנינו אני מציע שננהג על פי מבחן בוזגלו.
ראובן ריבלין: זאת אומרת שגם לשרים ולמועמדים להיות ראש הממשלה ניתן אפשרות להתגונן בהתאם לאמצעים שניתנים להם בחוק.
סאלח טריף: חבר הכנסת ריבלין, אני מבין שאתה מציע לקצר את הבקשה לשבועיים - - -
ראובן ריבלין: אני לא מציע להטיל איזשהן מגבלות שהיועץ המשפטי לממשלה לא מבקש אותן.
מאיר שטרית: לדעתי הכלל המקובל צריך להיות כזה שמרגע שמוגש כתב אישום, איש ציבור צריך לוותר על החסינות שלו מראש - - -
סאלח טריף: זאת לא חסינות מהותית.
מאיר שטרית: כאשר דובר, בזמנו, על העניין שלי, ביקשתי שהכנסת לא תדון בהסרת חסינותי, ביקשתי לבטל אותה כדי לברר את חפותי בבית המשפט.
מאיר שטרית: איש ציבור שצריך ללכת בקו הזה, במיוחד אם זה היועץ המשפטי לממשלה שהוא פונה ואומר שאין לו התנגדות - הוועדה לא יכולה למנוע מאדם מלנצל את הזכויות העומדות לו על פי החוק, לכן גם אם זה לא מוצא חן בעינינו, - אני חושב שהתהליך שנעשה מוטעה ולא נכון - - -
ראובן ריבלין: אתה לא היועץ המשפטי שלו.
מאיר שטרית: זה נכון אבל אם היועץ המשפטי שלו חושב שזה הליך שיכול לסייע בידו – איננו יכולים לעמוד מנגד ולהגיד שאנחנו מתנגדים.
מאיר שטרית: זה כבר לא נתון להחלטת ועדת הכנסת.
מאיר שטרית: הוועדה אמורה לדון בבקשה להסרת החסינות מהרגע שהיא מוגשת על ידי היועץ המשפטי לממשלה.
מאיר שטרית: אם היועץ המשפטי לממשלה לא רוצה לדחות את העניין – במחילה מכבודו הוא יעשה את המלאכה ויגיד - - -
סאלח טריף: הוא השאיר את ההחלטה בידינו.
מאיר שטרית: זאת התחמקות מהעניין.
מאיר שטרית: המשמעות שאני לא מתנגד לבקשה פירושה שאני מסכים, ואני אומר שאם היועץ המשפטי מסכים – מי אנחנו שנעמוד מנגד?
מאיר שטרית: לכן אין שום סיבה שלא לקבל את הבקשה.
סאלח טריף: חברת הכנסת סופה לנדבר, יש לך דעה אחרת?
סופה לנדבר: לא, יש לי אותה דעה, אני רוצה לחדד אותה ולהוסיף מספר מילים.
סופה לנדבר: אני סבורה שאם נתבקשנו לאשר חודש דחייה – אנחנו צריכים לאשר אותה, כי מי אנחנו שנגיד שצריך לקצר את התקופה?
סופה לנדבר: אני לא סבורה שזאת הסמכות שלנו ואני גם חושבת שזה לא הוגן.
סאלח טריף: אני מבקש לציין שגם כאשר דחיתי את הדיון בהסרת החסינות של חבר הכנסת מרדכי, זה היה על פי בקשתו, וידעתי שכולכם תגבו אותי בהחלטה הזאת.
סאלח טריף: גם הפעם ביקשתי לקיים את הדיון כדי שיהיה ברור לכולכם שאנחנו מקבלים החלטה ברוח הבקשה, עם הביקורת שאני סבור שטוב שהיא הושמעה, שהליך תקין היה צריך להיות כזה שאם כתב אישום מגיע לוועדת הכנסת – הליך השימוע היה צריך להתקיים קודם לכן.
סאלח טריף: לגבי חבר הכנסת מרדכי אני מבקש לומר שאסור לנו להיתפס בצערו אבל הוא היה צריך לבקש הליך שימוע ולא לבקש להופיע בפני הוועדה כדי לקבל דחייה.
סאלח טריף: אני מעמיד להצבעה את אישור בקשתו של עורך דין שינמן, ואת הסכמתו של היועץ המשפטי לממשלה לדחיית הדיון בהסרת החסינות של חבר הכנסת יצחק מרדכי, בחודש ימים.
סאלח טריף: הבקשה אושרה ברוב קולות החברים, אין מתנגדים, תודה.
סאלח טריף: אני מבקש מהיועץ המשפטי של הוועדה להודיע שאנחנו דוחים את הדיון בחודש ימים.
אופיר פינס-פז: אני נמנעתי בהצבעה.
סאלח טריף: חבר הכנסת פינס-פז נמנע.
סאלח טריף: על סדר-היום ערעורים על החלטת יושב-ראש הכנסת והסגנים שלא לאשר דחיפות הצעות לסדר-היום.
סאלח טריף: "המפגע הסביבתי של כביש 45 המתוכנן להיסלל", של חבר-הכנסת מוסי רז.
סאלח טריף: למה זה דחוף?
משה רז: יש ששה חברי כנסת משש סיעות הבית, ומדובר כאן בכביש שכבר התחילו לעבוד עליו.
משה רז: כביש 45 הוא כביש שמתוכנן מבן-שמן לירושלים.
משה רז: הכביש מוחק את קברות המכבים, מוחק את נחל רובין.
משה רז: הבעיה היא שכאשר תכננו את הכביש הזה לא תכננו את כביש 443, או את הכביש הקיים בן-שמן – ירושלים, את ההרחבה שלו.
משה רז: כל הכביש היום, פרט לקטע מאד קטן, הוא ארבעה נתיבים, ובעצם קורה כאן מעשה חלם של המדינה, שהיא ממשיכה לעבוד על שני כבישים במקביל, כי ברגע שאישרו את הכביש ההוא עדיין לא היה האישור לארבעה נתיבים בכביש הזה.
משה רז: כל שבוע שזה קורה זה עוד כסף שמתבזבז.
סאלח טריף: אנחנו נחכה לסגנית היושב-ראש חברת-הכנסת נעמי חזן.
סאלח טריף: אין פה נימוק של דחיפות.
משה רז: מבזבזים כספי ציבור.
סאלח טריף: זה קורה כל הזמן.
משה גפני בנושא: אני אבקש מחבר-הכנסת גפני להסביר לנו בינתיים את הערעור שלו בענין "אי-מינוי רב צבאי ראשי".
משה גפני: אדוני היושב-ראש, אתה בוודאי זוכר שאני הבאתי ערעור על הענין הזה לוועדת הכנסת, שהנשיאות לא אישרה אותו, ואתה תמכת בערעור.
משה גפני: היו מעט חברים, ואיש הנשיאות הצביע נגד, אז ממילא הוא נפל.
משה גפני: אני רואה את הענין הזה באופן חמור ביותר מבחינה תקנונית.
משה גפני: היתה החלטה של ועדת הכנסת.
משה גפני: זו בקשה לדיון שלי ושל חבר-הכנסת אבשלום וילן.
סאלח טריף: האם החלטנו שהערעור שלך מתקבל?
משה גפני: לא, תוצאת ההצבעה היתה שניים נגד שניים.
סאלח טריף: ועכשיו אתה מערער עוד פעם.
משה גפני: לא, אני לא מערער עוד פעם.
משה גפני: יש כאן דבר הרבה יותר חמור.
משה גפני: אז הוחלט בוועדת הכנסת, ומנהלת הוועדה גם העבירה את זה לוועדת החוץ והביטחון לפני שלושה שבועות, והיה מדובר שוועדת החוץ והביטחון תדון בזה בהליך של דיון דחוף.
משה גפני: עד לרגע זה, ונכון לרגע זה, לא הצעתו של חבר-הכנסת וילן נדונה, וגם לא שלי, והיא גם לא תידון בשבוע הבא.
משה גפני: אדוני יושב-ראש הוועדה, אני לא הייתי מביא לדיון במליאת הכנסת נושא פרסונלי צבאי, אבל יש פה הליך, שלפי דעתי הגיע הזמן שהרשות המפקחת תדבר על זה.
סאלח טריף: זכותך.
משה גפני: שלושים שנה היה רב נכבד מאד בתפקיד רב צבאי ראשי, ידיד שלי ואני מאד מכבד אותו.
משה גפני: היום אין רב צבאי ראשי.
משה גפני: לא קרה דבר כזה בשום חיל בצבא.
משה גפני: ולא עוד, אלא שמנסים את המינוי הזה לעשות פוליטי, כי המפלגות רבות ביניהן מי יהיה הרב.
סאלח טריף: סגנית היושב-ראש חברת-הכנסת נעמי חזן תתייחס לעמדת הנשיאות.
נעמי חזן: הנשיאות החליטה פעם שנייה לדחות את שתי ההצעות הדחופות משתי סיבות מרכזיות.
נעמי חזן: סיבה ראשונה – אנחנו סברנו וסוברים שאין להעלות נושאים פרסונליים במליאת הכנסת, אם אין צורך רציני ועמוק.
נעמי חזן: הסיבה השנייה – שהנושא הזה עבר לדיון מהיר בוועדת החוץ והביטחון.
נעמי חזן: בעקבות שיחה שהיתה לי אתך לפני הישיבה הזאת, שמועד התחלתה נדחה פעמיים, ומשום שהייתי בזמן בשני המועדים הקודמים האיחור שלי הוא לא באשמתי הפעם.
נעמי חזן: אני דיברתי עם מנהל ועדת החוץ והביטחון ברוך פרידנר וביקשתי ממני לדעת אם הדבר הזה יעלה על סדר-יומה של הוועדה בשבוע הבא, והתשובה היא אכן כן.
משה גפני: אדוני היושב-ראש, אני חייב להגיד מלה.
סאלח טריף: אבל אין דיון כאן.
משה גפני: הנושא של יציאת צה"ל מלבנון באותו שבוע – קיבלתי את זה, הכל בסדר.
סאלח טריף: אנחנו ניגשים להצבעה.
סאלח טריף: מי בעד ערעורו של חבר-הכנסת גפני?
סאלח טריף: בעד הערעור - 7 נגד - 1 ערעורו של חבר-הכנסת מ' גפני נתקבל
סאלח טריף: זו זכותך.
סאלח טריף: לפני-כן דנו בערעורו של חבר-הכנסת מוסי רז, והוא נימק את הצעתו ואמרנו שאין אלמנט של דחיפות בענין של מפגע סביבתי.
סאלח טריף: מי בעד אישור ערעורו של חבר-הכנסת מוסי רז?
נעמי חזן: רגע, אני בכל זאת אוסיף מלה.
אופיר פינס-פז: אני בעד שאם מאשרים, מאשרים לכולם.
סאלח טריף: מי בעד ערעורו של חבר-הכנסת מוסי רז?
סאלח טריף: בעד הערעור – 6 נגד – 1 ערעורו של חבר-הכנסת מ' רז נתקבל
נעמי חזן: אני רוצה לדעת מה התפקיד של נציג הנשיאות בוועדת הכנסת בנושא ערעורים.
נעמי חזן: האם שומעים את דעת הנשיאות, או לא?
סאלח טריף: רצית לדבר?
נעמי חזן: בנושא ערעורו של חבר-הכנסת מוסי רז וקבוצה אחרת של אנשים, באמת יש פה ענין של תקנון הכנסת והנשיאות הלכה על-פי התקנון בצורה מאד ברורה ומפורשת.
נעמי חזן: אני יודעת שזה נוהג, גם לפעמים אני מעלה יחד עם קבוצה גדולה של חברי כנסת הצעה שהיא נוחה לי או חשובה לי, אבל אין בה דחיפות, והצעות דחופות הן הצעות שעונות על שני קריטריונים – ראה תקנון הכנסת – קריטריון של חשיבות וקריטריון של דחיפות.
נעמי חזן: הנושא של כביש מס' 45 הוא נושא חשוב מאד, אבל הוא איננו נושא דחוף.
סאלח טריף: הוא ראוי להצעה רגילה.
נעמי חזן: חברי הכנסת שחושבים שהנושא הזה כל-כך חשוב, בבקשה ישתמשו במכסות שעומדות לרשותם ויגישו הצעות הצעות רגילות.
משה רז: את יודעת שבנימוק הזה אפשר לפסול את כל הערעורים.
נעמי חזן: למה זה דחוף להשבוע?
סאלח טריף: פה זה לא ענין של קואליציה-אופוזיציה.
סאלח טריף: זה ענין של עמידה על תקנון הכנסת, התנהלות הכנסת, שמירה על תקנון הכנסת, ואנחנו אמונים על הענין הזה.
סאלח טריף: אין פה מעבר, ואתם יודעים את זה.
משה גפני: בענין הדחיפות הוועדה דנה באופן ענייני, ואני תמה בענין הזה שלי על עמדת נשיאות הכנסת.
סאלח טריף: לכן, מהנימוק הזה אני מבקש להצביע פעם נוספת ואחרונה אחרי דברי סגנית היושב-ראש, מי בעד לאשר דחיפות הנושא של חבר-הכנסת רז?
סאלח טריף: בעד ערעורו של חבר-הכנסת רז - 4 נגד - 2 ערעורו של חבר-הכנסת מ' רז נתקבל
סאלח טריף: אני מבקש להצביע מי בעד רביזיה בערעורו של חבר-הכנסת גפני?
סאלח טריף: ערעורו של חבר-הכנסת מ' גפני נתקבל
נעמי חזן: אדוני היושב-ראש, מלה לפרוטוקול.
סאלח טריף: יכולתי להגיד מלים לפרוטוקול על הצעתו של חבר-הכנסת מוסי רז, שהיא מרגיזה אותי.
סאלח טריף: הצעת חוק משכן הכנסת ורחבתו (תיקון – הסדרת בינוי), התש"ס-2000
סאלח טריף: אנחנו עוברים עכשיו לנושא הבא, בקשתו של חבר-הכנסת מאיר שטרית להקדמת הדיון בהצעת חוק משכן הכנסת ורחבתו (תיקון – הסדרת בינוי), התש"ס-2000, לפני הקריאה הטרומית.
סאלח טריף: אני רוצה להקדים מספר מלים ולומר שחבר-הכנסת שטרית מטפל מטעמנו, גם מטעם היושב-ראש וגם מטעם ועדת הכנסת בענין הבינוי בכנסת והוא עושה עבודת קודש כדי לפתור בעיות אקוטיות של המבנה הזה.
סאלח טריף: לצערנו הוא נתקל באטימות לפעמים גם ברשויות התכנון והבנייה בירושלים ובבעיות ביורוקרטיות שצריך לפתור אותן.
סאלח טריף: לא מן הסתם הוא בא בבקשה, לאחר שהתייעץ וקיבל את ברכת הדרך בענין הזה, כי אם הנסיון הוא לעצור הליכים שצריכים להתרחש באופן נכון וחוקי בצורה דמוקרטית, צריך לתת לזה פתרון חוקתי, ולכן הוא בא עם ההצעה הזאת.
סאלח טריף: חבר-הכנסת שטרית, בבקשה.
מאיר שטרית: אדוני היושב-ראש, הצעת החוק שמונחת בפנינו זה בעצם אחד הנושאים היחידים שהכנסת איננה ריבונית בו והיא תלויה בחסדים של גופים סטטוטוריים אחרים בענין של בינוי הכנסת.
מאיר שטרית: התוצאה היא שהכנסת, לצערי הרב, נאלצת הרבה פעמים לעמוד כקבצנית בפתח ולהתחנן שיתנו לה רשיון.
מאיר שטרית: הדוגמה הספציפית הזאת, אנחנו עובדים כבר שנה על תכנון הכנסת.
מאיר שטרית: התכנון נגמר כבר לפני כמה חודשים, ובקומה הממשלה יש מודל יפה מאד של תחום רחבת הכנסת, שנועד לפתור את כל בעיות הבינוי בכנסת לחמישים השנים הבאות.
מאיר שטרית: הגשנו תוכניות לוועדה לתכנון ובנייה בירושלים.
מאיר שטרית: עברו כבר למעלה משלושה או ארבעה חודשים מאז הפנייה הראשונית.
מאיר שטרית: אמרנו להם מלכתחילה, גם אני וגם היושב-ראש, נפגשנו עם יושב-ראש הוועדה פה בכנסת והבהרנו שאנחנו צריכים את זה בדחיפות כי הכנסת נמצאת במצוקה קשה ביותר של אמצעים, של אפשרויות ושל בינוי, והם פשוט מצפצפים, תסלחו לי על המלה.
מאיר שטרית: אני הייתי ראש עיר וראש ועדת תכנון ערים ואני יודע מה זה כשראש העיר רוצה להעביר ענין, שלא לדבר על מוסד מכובד כמו הכנסת.
מאיר שטרית: עברו כבר חודשיים מאז הגשנו תוכניות, אחרי שטרטרו אותנו, תוכניות בפועל, רשומות ותקנון – שום תגובה.
מאיר שטרית: המטרה של הצעת החוק היא לקבוע שוועדת הכנסת תקים מתוכה ועדת תכנון ובנין ערים של הכנסת, לצורך הדבר הספציפי הזה, תעשה את כל ההליכים המקובלים על-פי החוק, כך שנוכל לגשת לבנייה.
יוסי כץ: באופן עקרוני אני תומך ברעיון, אבל צריך לקחת בחשבון שני דברים שאני חושב שמחובתי לומר אותם.
יוסי כץ: אם זו ועדה לתכנון ובנייה כמשמעותה בחוק, היא תצטרך גם – ואת זה צריכים לקחת בחשבון לענין תקציב הכנסת – להעסיק מטעמה מהנדסים, יועצים, שאינם קשורים בתכנון ובבנייה עצמם, כדי שאלה יהיו אנשים אובייקטיבים.
מאיר שטרית: אתה נכנס לחוק עצמו.
יוסי כץ: מי שמצביע על פטור, יש לזה משמעות פוליטית.
יוסי כץ: דבר שני, ירושלים היא עכשיו נושא כבד מאד במשא-ומתן המדיני, וצריך לקחת בחשבון שפה אנחנו נוטלים סמכויות מעיריית ירושלים אם נחליט על פטור מחובת הנחה.
מאיר שטרית: זה בדיוק מה שאנחנו רוצים.
סאלח טריף: רשות הדיבור לנציג משרד הפנים יהודה זמרן, בבקשה.
יהודה זמרן: משרד הפנים מתנגד להצעת החוק.
מאיר שטרית: אנחנו לא דנים בהצעת החוק עכשיו.
יהודה זמרן: במידה והצעת החוק תונח במהירות, תאפרו לנו להגיב, להעלות את הנושא בוועדת שרים.
מאיר שטרית: תגיבו איך שאתם רוצים.
מאיר שטרית: תתנגדו, כרגיל.
סאלח טריף: תודה רבה לך.
סאלח טריף: חברת-הכנסת חזן, בבקשה.
נעמי חזן: אני מצטערת להיות שלילית היום, אבל אני מוכרחה להגיד שבשבועות האחרונים היו יותר מדי בקשות לפטור מחובת הנחה של הצעות חוק פרטיות.
ויצמן שירי: זאת לא הצעת חוק פרטית.
נעמי חזן: ודאי שזו הצעת חוק פרטית.
ויצמן שירי: זו הצעת חוק שמבקשת לתת שירותים.
מיכאל קליינר: חברת-הכנסת קליינר, אני יושב כאן כי אני לא בוועדות.
מיכאל קליינר: אני גם סיעה בלי חדר.
מיכאל קליינר: לכן זו לא הצעת חוק פרטית.
נעמי חזן: תנו לי קודם לשטוח את עמדתי.
נעמי חזן: אבל היועץ המשפטי רצה להגיד משהו.
צבי ענבר: אני רוצה להעיר לגבי מה שנאמר פה שזו הצעת חוק פרטית.
צבי ענבר: חברת-הכנסת חזן התכוונה לכך שכאשר מדובר בדיון בהצעות חוק של חברי הכנסת הרי כותרת השוליים בסעיף 134 היא: הגשת הצעת חוק פרטית.
צבי ענבר: כלומר, הצעת חוק של חבר-הכנסת מכונה גם הצעת חוק פרטית, גם כשהיא עוסקת בנושא הציבורי ביותר.
מאיר שטרית: זה נכון.
נעמי חזן: אני באמת חושבת שהתקנון צודק בענין הזה.
נעמי חזן: 45 יום אחרי ההנחה זה זמן סביר לפנות לוועדת שרים, לקבל תגובות של הרשויות להצעות חוק פרטיות.
נעמי חזן: לכן נקבע בתקנון הכנסת 45 יום.
נעמי חזן: כל שבוע אנחנו נדרשים לפטור מחובת הנחה הצעות חוק פרטיות, ובינתיים לא אמרו לנו מדוע זה כל-כך דחוף שזה יהיה.